Taggrayt Ɣer taggara n uḥric-agi nessaweḍ nemeslay-d ɣef tesnawalt d wayen icudden ɣur-s nefkad tabadut s ɣur imusnawen ɣef yisem d tecraḍ-is tigejdanin (tawsit, amḍan, addad), d umyag d tecraḍ-is (tigejdanin, timazzayin, tisuddimin), akken daɣen nemeslay-d ɣef tesnulfawalt d tarrayin n usileɣ umawal ɣer taggara n yixef n tesnalɣa newwid awal ɣef uẓar d tarrayin n ubeddel i t-yerzan. Ma deg wayen yerzan ixef n tesnamka nefka-d tibadutin yemgaraden. Syin nessegza-d assaɣen isnamkanen: assaɣen n umyellel d uttekki, assaɣen n tegdazalt d tenmegla, akked tgetnamkas d yimedyaten yellan ama deg wammud ama barra wammud.